The Magical Music Box

I The Magical Music Box beveger du deg rundt i et flott palass. I de forskjellige rommene i palasset kan du lære om komponister, instrumenter og alt som har med musikk å gjøre.

Det er mange videosekvenser i The Magical Music Box, og for å kunne spille dem, må videoavspillingsprogrammet Quicktime16 for Windows være installert på PC-en.
    Første gangen du starter The Magical Music Box, spør programmet om det skal installere Quicktime. Svar "Ja" på det hvis du ikke har programmet fra før.
    Hvis du har Quicktime32 (Windows 95-versjonen), kan du også trygt svare "Ja". Både Quicktime16 og Quicktime32 kan være på PC-en samtidig.

The Magical Music Box starter i palassets hall. Her er det tre dører du kan gå gjennom

Det første heter "Rehearsel Studio". Her kan du lære om musikkinstrumenter. Programmet benytter en spesiell Virtual Reality-teknologi som gjør at du kan bevege deg fritt rundt i rommet med musen. Du beveger deg rundt ved å holde venstre museknapp nede og trekke musepilen rundt i rommet. Når musepilen blir til en hånd, er det fordi det skjuler seg noe bak den som du kan klikke på.
    Klikk f.eks. på oboen som står i studiorommet. På det neste skjermbildet kan du både se og høre en obo.

Den andre døren fører til teatret, "The Theatre". Her oppføres Svanesjøen som teaterforestilling. Klikk på knappen "Play Part One" for å se den.

Den tredje døren fører til "Composer Room". Gå dit hvis du vil møte komponisten Tsjajkovskij. Start med å bruke musen til å gå en tur i rommet. Klikk på bilderammen som står på bordet for å få vite mer om Tsjajkovskij. Klikk først på knappen "Tsjajkovskij and Swan Lake", så på knappen "Listening Guide" og til slutt knappen "Scenes of the Swans".

På menylinjen nederst på skjermbildet er det også en knapp som heter "Music Score". Klikk på den for å se hvordan musikken er bygd opp. Det ligner et karaokeprogram, men i stedet for ord, er det noter som glir over skjermen mens musikken spiller.

Mange av knappene i programmet virker ikke men reagerer ved å vise et skilt hvor det står "This button is not active on demo version". Det er fordi det bare er en begrenset prøveversjon som ligger på K-CD-en.

Maskinkrav
The Magical Music Box krever minst en 486-maskin med 4 MB RAM, og hvis du har en Pentium og 8 MB RAM, blir det meget bra.